Tervist
minu nimi on
Jarmo Liivak
Olen ise õppinud videograaf
ja asutasin mõned aastad tagasi koos oma abikaasaga
videograafia teenuse
Liivak Films nime all.
Iga kord, kui tuleb päring,
küsitakse, et palju üks video maksab?
Sellele küsimusele on umbes sama lihtne vastata,
kui keegi küsiks, palju maksab üks auto?
Kõik sõltub ja iga projekt on erinev.
Kui lõplikult valmis video on
nii-öelda “jäämäe tipp”,
siis järgnevas videos üritangi teile lahti seletada
millega videograafid igapäevaselt arvestama peavad.
Palju maksab vajaminev tehnika
ja sellega seoses
miks see teenusena maksab nii palju nagu ta maksab.
Kahjuks
pole see teenus nii lihtne, et panen
kaamera kotti, sõidan kohale, filmin ära
ja ongi otse kaamerast kohe äge video valmis.
Kvaliteetsete videote tegemine on kallis,
aeganõudev
vajab omajagu loomingulist lähenemist
ning ilusa tulemuse saavutamiseks
on vaja ette läbi mõelda mitmed detailid
ning nende planeerimine
hakkab juba pihta kaua enne,
kui sündmus või filmimine ise aset leiab.
Lisaks erinevate projektide planeerimisele
ja loovuse kaevu ammutamisele
on samaaegselt vaja
arvestada aega ka järgnevatele asjadele nagu:
klientide otsimine,
e-mailidele vastamised,
pakkumiste koostamised,
klientidega kokkusaamised ja läbi arutamised,
tehnika ostmine ja selle korrashoidmine
akude laadimised, eri objektiivid, statiivid,
monitorid, mikrofonid,
droon,
sertifikaadid ja selle eksamid,
lennuload,
ilmastikuga arvestamine ja plaan-B,
Time-lapse kaadrid, tagavarakoopiate tegemised,
võimekas tööarvuti,
monteerimisele kuluv aeg,
monteerimisprogrammide igakuised tasud
ja nende õppimisele kuluv aeg,
arvete koostamised, palgad,
maksud, auto ja sellega seonduvad kulud,
kodulehe ülalpidamine
ja selle uuendamine
ja pidev teenuse reklaamimine,
mis pole sugugi odav
aga paraku hädavajalik, sest kui su
olemasolust keegi midagi ei tea
või kui su nimi või erialaga
seonduv märksõna
Google'i otsingutulemuste seas kohe esimesel kahel
lehel välja ei tule
siis ei pruugi sind palgata mitte keegi.
Mõned asjad loetletud nimekirjast
on pealtnäha nagu igapäevased ja
iseenesestmõistetavad asjad,
aga ärilise teenusena on tegemist pidevate kuludega
ja üks põhilisemaid nendest,
lisaks rahale,
on selline
mida meil jääb iga päevaga aina vähemaks ja vähemaks
ja see on aeg.
Aeg maksab
ja seda kulub
eelpool nimetatud asjadele kuhjaga.
Kõige selle vahele peaks ära mahtuma ka vaba aeg, et
vahepeal iseenda akusid laadida,
oma elu elada
ning füüsilist ja vaimset tervist tervena hoida.
Toome siinkohal nüüd lõpuks mingi näite.
Hea näide on pulmapäev
või pulmavideo
ja alustame asukohaga.
Iga lokatsioon on erinev
ning omanäoline
ja kuna Lõuna-Eesti loodus on eepiline ja ilus
ning mitmete pulmade toimumispaigaks,
siis tookski siin asukoha näiteks
Otepää ja Villa Müllerbeck
Igaks juhuks mainin ära,
Villa Müllerbeck ei ole selle video sponsor
vaid lihtsalt tõin selle näite
kuna ise abiellusin seal mõned aastad tagasi.
Pulmapäeva filmimine koha peal
kestab ligikaudu 10 - 13h
alates hommikusest ettevalmistusest
kuni
hilisõhtuse tordi lõikamiseni.
Samas aga
on vaja ka arvestada
sinna õigeaegselt jõudmisega.
Ma ise elan Tallinnas
ja ühe otsa suund
Tallinnast Müllerbecki
on umbes 225 kilomeetrit
ning ajaliselt kestab see 2h ja 45 minutit.
Kui arvestada, et keskmine auto võtab umbes 8L/100km-le,
siis edasi-tagasi sõidu puhul
on juba ainult puhas kütusekulu
umbes 60 eurot
arvestamata muid auto kulumisi.
Ja kui suve jooksul juhtub tulema mitu Otepää otsa,
siis need sajad kilomeetrid kuhjuvad üsna kiiresti
ja seega auto vajab tihedamini hooldust.
Järgmiseks
Pruudi ettevalmistus algab
üldiselt suhteliselt varakult, umbes kell 9 või kell 10.
See tähendab, et õigeks ajaks kohale jõuda
peaks sõitma hakkama
umbes kella 6st või 7st hommikul
ja see, ka eeldusel,
et kogu tehnika on juba eelnevalt autosse pakitud.
Rääkimata veel ülesärkamisest,
söömisest,
pesemisest ja
viisakalt väljanägemisest.
Muidugi võib pulmakohale lähemale sõita ka eelneval ööl
kuskile ööbimiskohta,
aga see jällegi on rahakulu
ja ka ajakulu
eelneva päeva arvelt.
Pulmavideo filmimine lõpeb umbes kell 11 õhtul
või siis kui viimane suurem sündmus
näiteks tordi lõikamine on ära olnud.
Peale seda on vaja asjad kokku pakkida
ja alustada pimedas kolmetunnise kojusõiduga.
See tähendab, et Tallinnasse jõuad tagasi umbes kell kaks öösel.
Selleks ajaks on keha ja vaim nii vaimselt kui ka füüsiliselt täiesti läbi
Ehk siis
kokkuvõttes
võib üks pulmapäev videograafi jaoks
kesta umbes 16 tundi
hommikul kuuest kuni kella kaheni öösel.
Järgmiseks võtaks ruumilised iseärasused
ning valmisolek erinevateks olukordadeks.
Videograafid peavad arvesse võtma
ruumide suurust ja valgustust.
Iga maja ja selle toad
on eri suurusega
ning akende
paiknemine päikese suhtes
on alati erinev.
Kui näiteks mis tahes ruum
juhtub olema väike või kitsas
ning videograafil pole sügavuse mõttes
väga palju ruumi liikuda
siis on tal lisaks kaamerale,
mis juba iseenesest maksab tuhandeid,
vaja ka mitmeid eriotstarbelisi
objektiive
ning kitsas olukorras
nimelt lainurk objektiivi,
et midagigi kaadrisse
kompositsiooniliselt ära mahutada.
Sellise olukorra jaoks peab jällegi
eelnevalt ettevalmistunud olema,
mis tähendab,
et vastav objektiiv on vaja kas eraldi osta või rentida.
See olukord ei pruugi küll iga kord ette tulla,
aga kui tuleb,
siis alles kohapeal seda avastades
on liiga hilja.
Sama käib ka valguse kohta.
Kui valgust on liiga vähe,
siis võib video jääda alasäritatud
ja liiga tume.
Seega peab kindluse mõttes investeerima pigem
kallitesse ja valgustundlikumatesse objektiividesse,
mille hinnad küündivad mitmete sadade
kuni mitme tuhande euroni.
Samal ajal
kui murekoht võib olla nõrk valgus
siis teisalt võib problemaatiline olla ka
liiga tugev valgus
ehk näiteks
täiesti pilvitu ja kiirgav päikesepaisteline ilm.
Kui sa ei taha, et videos
päikese käes olles heledamad kohad näos
üle ei põleks,
aga samal ajal tahad saada kaadritesse seda
mõnusat filmiliku ja udust bokeh tausta
siis selle jaoks
on sul vaja reguleeritavaid ND filtreid.
Need on põhimõtteliselt nagu sellised väikesed
päikseprillid su kaamerale,
millega saab sujuvalt heledust ja tumedus sättida.
Neid on müügil erinevate tugevustega
2-5 stoppi
või 6-9 stoppi.
Igal brändil kohati erinevad hinnad.
Praegu on mul käes
Peter McKinnoni 2-5 stopiline VND filter
mis maksab 250 euri tükk
ja neid on päikesepaistelisel päeval vaja mõlemat,
nii 2-5 kui ka 6-9 stopilise tugevusega
On ka soodsamaid filtreid,
aga siinkohal on mõistlik arvestada värvi korrektsusega,
sest mõned soodsamad filtrid
filtrid võivad lisada pildile soovimatu värvitooni,
mille korrigeerimine pärast montaažis on väga tüütu.
Lisaks eelpool mainitud
lainurk objektiivile
on vaja ka standard
lähinurk objektiivi,
millega toimub enamus filmimist
ja ka samas on vaja ka
natuke pikema ulatusega teleobjektiivi
millega saab filmida kaugemalt
ja jääda märkamatuks,
nii et ei roni pidevalt kellelegi nina alla
ja saad inimesi segamata ehedaid emotsioone.
Tavaliselt kaamerat nähes inimesed muutuvad
üldiselt eneseteadlikuks
ja käituvad koheselt vaoshoitumalt.
Ja iseenesestmõistetavalt
ei ole sobilik ju sekkuda inimeste
jutuajamistesse ja öelda tagantjärgi,
et kuulge, tehke veel kord seda, mis just tegite.
Ma tahaks uuesti filmida seda emotsiooni
või näiteks tseremoonia ajal öelda, et
sorry, ma ei saanud seda sõrmuse sõrmepanemist kätte,
tehke uuesti.
See lihtsalt ei käi nii
sul on ainult üks võimalus
ja selleks pead alati valmis olema ning valvel olema.
Seetõttu filmid alati kõikvõimalikke hetki ja detaile.
Aga
samas peab arvestama, et
akud ja mälukaardid on piiratud mahuga
ja piiratud koguses.
Kaamera, mis mind parasjagu filmib,
selle üks aku peab vastu keskmiselt tund ja mõned minutid
olenevalt,
kui säästlik või mittesäästlike akudega oled.
Need on pika päeva jooksul kuluda kuni kuus tükki näiteks
mälukaart, millele ma salvestan,
mahutab 4K materjali
veidi alla kahe tunni.
Siinkohal võite mõelda küll, et 2h on ju piisavalt palju aega
ja materjali 5 minutilise video puhul
aga kuna erinevaid olukordi on
päeva jooksul päris palju
ja kõik kaadrid alati 100% välja ei tule
ning hiljem montaažietapis alati ka omavahel ei ühildu
siis peavad olema ka tagavarakaardid,
juhuks kui esimesed täis saavad.
Lisaks sellele peaks vähendama ka
võimalikke tehnilisi altvedamisi ning
soovituslikult salvestama korraga topeltkaartidele
sest võib juhtuda,
et mõnikord mälukaart lihtsalt tehniliselt veab alt
ja materjal võib olla rikutud.
Kuigi tehnika peale ei saa kunagi 100% kindel olla,
siis topeltkaartidele salvestades
on sellise ebameeldiva juhtumi tõenäosus
poole väiksem.
Uskuge mind
keegi ei taha olla olukorras,
kus videograaf helistab ja ütleb, et
kuule, sorry,
mu mälukaart vedas alt ja materjali pole
selline olukord ei ole hea ei
pruutpaarile ega ka videograafi edasisele karjäärile.
Nagu ma enne mainisin, et
pulm on n.ö ühe võimalusega üritus,
siis eriti hea oleks, kui võtmesündmused
nagu tseremoonia ja erinevad kõned
oleks korraga kaetud mitme erineva kaameranurgaga.
Selle jaoks aga
on vaja teist kogemusega
operaatorit, kelle käekirja usaldad.
Vähemalt kahe erineva kaameranurga olemasolu
annab videole palju rohkem dünaamilisust
kokku lõikamise protsessis.
Aga jällegi
lisakulu
vaja maksta eraldi inimesele,
töötundide ja ekstra tehnika eest.
Ja mis on tähtis meeles pidada
oskustega operaatorit
ei ole ka igakord viimasel minutil varnast võtta,
sest kõigil on oma graafikud ja tööotsad
eriti suveperioodil.
Nüüd oleme jõudnud järgmise alateemani ja räägime helist.
Heli on see, mis paneb ekraanil oleva visuaali elama.
Minu isiklik arvamus on, et heli on sama tähtis kui
pilt võib-olla isegi tähtsam.
Kui võtta ilus visuaal
ja panna juurde halb heli
siis see ei ole kuidagi nauditav,
aga lisades natuke kehvemale pildile
kvaliteetse helidisaini
siis sellega saab teha imesid.
Kui helidisain on hästi tehtud,
siis enamus ajast seda ei panegi üldse tähele
Taustal olevad õrnad
heliefektid pildil toimuvast
mõjutavad vaatamise kogemust alateadlikult
sest aju jaoks see kõik tundub loogiline.
Igasugu väikesed naermised,
joogi valamised,
tuule vuhisemised
puu sahinad,
linnulaulud
inimeste melu jne
rikastavad vaatamise kogemust.
Kohapeal filmides ei pruugi kõiki helisid
alati puhtalt kätte saada.
Enamasti need võivad olla
muu tahtmatu taustamüra või muusikaga segatud.
Seega taustamüra vältimiseks
on vaja heliefektid
eraldi alla laadida helipangast,
mis omakorda on tellimusepõhine
ja olenevalt paketist võib maksta umbes 250-400 eurot aastas.
Heliefektide läbisirvimine
ja just kõige õigemate leidmine
on väga ajakulukas.
Aga ilma nendeta võib video vaatamine tunduda
nii-öelda “tumma muusikavideona” ja kohati elutuna.
Kõige parema ja n.ö hästi “läbi seotud” tulemuse saab,
kui pulmas on hea kõnepidaja.
Olgu see pastor,
lähisugulane,
isamees või pruutneitsi
Kui on ette teada, et keegi peab kõnet,
siis seda tasub alati salvestada
ja võimalusel videosse inkorporeerida.
Head kõned annavad videole sellist mõnusat, ekstra sisu ja kaalu.
Ja seda infot oleks ka vaja juba eelnevalt teada,
et saaks kõneleja õigel ajal ära mikerdatud.
Video tempo määrab ära taustalugu
selles mõttes, et
kas montaaž tuleb kiire või pigem aeglane.
Kui tegemist on aeglase looga,
siis saab rohkem kasutada aegluubis kaadreid,
aga sel juhul
kaadrid peavad olema
ilusad, pikad ja ka kandvad.
Kiire loo puhul saab panna videosse rohkem klippe,
aga siis peab ka
olema võimalikult palju
erinevaid ja huvitavaid olukordi,
et aju saaks koguaeg peale uut infot,
ja et midagi ei korduks.
Kui ekraanil ilmuvad tegevused korduvad,
siis kipub huvi video vastu kaduma
Ei ole ju mõtet näidata inimeste kallistamist
kaheksa korda järjest,
vaid valid kõige paremad
ja kahest ning kolmest piisab
Taustaloo puhul
Enamus inimesi valivad teada-tuntud kuulsa hiti,
millel on nende endi jaoks võib-olla mõni personaalne tähendus.
Selle valiku puhul pole absoluutselt midagi halba,
aga paraku luba küsimata või autoritasusid maksmata
võib seda tehniliselt lugeda omamoodi varguseks.
Teine variant on panna taustaks
litsenseeritud muusika,
mida saab alla laadida muusikapankadest.
Aga, et leida just sobiv lugu või mitu lugu,
mis läheks kokku pulma atmosfääriga või pruutpaari soovidega,
on vaja läbi kuulata mitmeid lugusid
mis võib lõpuks
aega võtta mitmeid tunde,
sest muusikapankade kataloogid
võivad ulatuda 5000 - 10000 looni.
Lugude arvu saab õnneks ka filtreerida erinevate omaduste
alusel nagu žanr, meeleolu,
tempo, instrumendid jne,
aga ka siis
on tulemusi ikkagi sadu
ja ükshaaval nende läbikuulamisele kulub tunde.
Edasi räägime veidi Montaažist.
Peale pulmapäeva filmimist
on vaja lasta kehal veidi taastuda.
Seejärel tõmmatakse arvutisse mitme mälukaardi jagu materjali,
mis olenevalt tehnika võimalustest võib ka omakorda kesta
umbes 30 - 60 minutit,
sest andmete maht on sadades gigades
Seejärel hakkab pihta
materjali selekteerimine.
Läbi on vaja sirvida kogu materjal
ja eristada ära,
mis kaadrid õnnestusid
ja mis mitte.
Ning leida kõige õigemad hetked,
kus keegi naeratab
või midagi huvitavat kaadris toimus.
Ja üldiselt need hetked kestavad ainult paar sekundit.
Vali välja kõige ilusamad
ja seejärel
on vaja hakata panema klippe
mõnusasse, loogilisse ja sujuvasse järjestusse,
mis nõuab loomingulist lähenemist
vastavalt loo ülesehitusele,
loo taktile,
kõnedele ja üleüldisele pulmaatmosfäärile.
Iga video on erinev
ja nõuab personaalset lähenemist.
Mida lühem on video taustalugu,
seda raskem on seda monteerida
kuna aina rohkem on vaja välja jätta
kõiksugu ilusaid kaadreid
mida kuidagi üldse ei raatsi teha.
Sellisele katsetamisele ja otsustamisele
kumb klipp sobib rohkem?
kulubki tavaliselt kõige rohkem aega.
Kujutage ette,
kui te ise peaksite terve päeva sündmused kokku pressima
ja ära mahutama kolme minuti sisse nii,
et tulemus oleks kaasahaarav,
ilus,
põnev,
sisukas
ja sujuvalt muusika taktis
ning sisaldaks kõiki paremaid tipphetki
kõige õigematega kaameranurkade alt
See on korralik väljakutse.
Seega
olenevalt enda graafikust,
hooajast ja ka muudest tööotsadest
võibki ühe,
4-5 minutilise pulmavideo montaaž
kesta mitmeid nädalaid
või isegi kuid.
Suvel filmid, sügisel monteerid.
Kindlasti on veel paljusid detaile,
mida rääkimata jätsin
ja mida saaks kindlasti pikemalt seletada.
Aga, et video liiga pikaks ei veniks,
siis ma arvan, et siinkohal tõmban otsad vaikselt kokku
ja ma loodan, et see video andis teile enam-vähem ettekujutuse
sellest, millega videograafid arvestama peavad
ja miks see teenus maksab nii palju nagu ta maksab.
Ja loodan, et peale selle video vaatamist
inimesed ei imestaks,
kui öeldakse, et pulmavideo hind võib kõikuda 1000
või pikemate videote puhul
isegi 3000 euro kandis.
Aeg, tehnika ja oskused
kõik maksavad.
Nii palju, võin veel öelda, et 10-15 a. pärast
ei mäleta seda kulutatud rahasummat keegi,
aga ilusad mälestused on siiski alles.
Tänan vaatamast ja järgmise videoni.